ক্যানিংয়ে দাঁড়িয়ে মুখ্যমন্ত্রী মমতা বন্দ্যোপাধ্যায়কে ‘নির্লজ্জ’ বলে আক্রমণ শানালেন বিজেপি নেতা কৈলাস বিজয়বর্গীয়।
প্রশ্ন তুললেন, যে সময়ে ডেঙ্গিতে কাবু পশ্চিমবঙ্গ, সেই সময়ে যিনি মমতার নির্বাচনী তহবিলে টাকা দেবেন, সেই মুকেশ অম্বানীর বাড়িতে কেন গেলেন মুখ্যমন্ত্রী।
কৈলাস যে যে বিষয়গুলি নিয়ে মমতা সরকারকে এক হাত নিলেন:
১। ‘‘এই সময়ে রাজ্য ডেঙ্গিতে আক্রান্ত বহু মানুষ, সঠিক চিকিৎসা পাচ্ছেন না। আর মুখ্যমন্ত্রী এখন মুম্বইতে অম্বানীর সঙ্গে দেখা করতে গেছেন। শুধুই মমতার নির্বাচনী তহবিলে টাকা দেবেন বলে তিনি মুম্বই গেলেন! কী নির্লজ্জ মুখ্যমন্ত্রী!’’
২। ‘‘এতগুলি শিল্প সম্মেলন করেছেন মমতা। বলেছেন হাজার হাজার কোটি টাকার বিনিয়োগ আসবে। কর্মসংস্থান হবে। কত কর্মসংস্থান হয়েছে?শিক্ষার মান এত নেমে গিয়েছে, যে কলকাতা বিশ্ববিদ্যালয় মমতাকে ডিলিট উপাধি দিচ্ছে। কোথায় রবীন্দ্রনাথ ঠাকুরের মতো ব্যক্তি এই উপাধি পেয়েছেন কলকাতা বিশ্ববিদ্যালয়ে, আর কোথায় মমতা! কোথায় রাজা ভোজ আর কোথায় গাঙ্গু তেলি! ’’

এই বিষয়ে অন্যান্য খবর

মুকুল রায়কে কী রকম নাচাচ্ছে বিজেপি, আবারও জ্বলন্ত প্রমাণ পাওয়া গেল
জ্যোতিষীর কথা মেনে পিছিয়ে মুকুল! চর্চা বাড়ছে


৪। ‘‘যে মুকুল রায়ের সাংগঠনিক ক্ষমতার জেরে মমতা সরকারে এলেন, তাঁকেই আজ ভুলে গেলেন। মুকুল রায় দল ছেড়ে দিতে বাধ্য হলেন। কে তাঁর সঙ্গে থাকবে?’’
৫। ‘‘বিমানে কলকাতায় আসার সময় এক বাংলা সিনেমার অভিনেতার সঙ্গে দেখা হল। তিনি বললেন কী ভাবে শাসক দলের নেতারা তাঁকে হেনস্থা করছেন।’’
বৃহস্পতিবার ক্যানিংয়ে আক্রান্ত দলীয় কর্মীদের পাশে দাঁড়াতে সেখানে গিয়ে সভা করেন কৈলাস। সেখানে বিজেপি নেতা কর্মীদের ঘর জ্বালিয়ে দেওয়ার অভিযোগ উঠেছে তৃণমূলের বিরুদ্ধে। বিজয়বর্গীয় প্রশাসনকে হুঁশিয়ারি দেন, যেখানে বিজেপি কর্মীরা আক্রান্ত হবেন, সেখানেই নেতারা ছুটে যাবেন, থানা ঘেরাও করবেন। যতক্ষণ না আক্রান্তরা সুবিচার পাচ্ছেন, ততক্ষণ তাঁরা আন্দোলন চালিয়ে যাবেন।